Diari Oficial de la Generalitat Valenciana


Sumari del DOGV 4312, del 12-08-2002 (2002/9037)

Exposició al públic del pla especial de la Marjaleria i suspensió de l'atorgament de llicències i acords de programació.
------------------------------------------------------------------------------------------------------------------------

### Dades del document

Número de DOGV
:   4312

Data del DOGV
:   12-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9037


Organisme emissor
:   Ajuntament de Castelló de la Plana

Tipus de document
:   Anunci

Exposició al públic del pla especial de la Marjaleria i suspensió de l'atorgament de llicències i acords de programació. [2002/X9037]
  
L'Ajuntament ple de Castelló de la Plana, en data 25 de juliol de 2002, adoptà el següent acord:
  
?Vist l'expedient que s'està trametent per a aprovar el projecte de Pla Especial de la Marjaleria i els següents,
  
Antecedents
  
1. La zona coneguda amb el nom de Marjaleria es troba situada al nord-est de la ciutat i comprén una superfície de 785,18 h., en què alternen múltiples edificacions amb zones de cultiu i terrenys erms.
  
2. Dins de l'àmbit denominat Marjaleria es distingeix una àrea pròxima al mar i una altra que és prolongació de la zona d'horta juntament amb àrees mediambientals sensibles, amb afloraments naturals d'aigua i flora característiques del litoral; la resta de la zona no presenta valors naturals susceptibles de potenciar-los requerint solucions d'ordenació territorial.
  
3. En la zona mencionada hi ha un important assentament residencial provocat per distintes causes i que presenta des de xicotetes construccions de caràcter agrícola fins a habitatges de temporada o segona residència d'importants dimensions, construïdes en la seua majoria al marge de la legalitat urbanística i la progressiva consolidació de la qual no s'ha vist frenada per les mesures de policia emprades, tot això sobre una estructura viària que respon a ramificacions successives que parteixen de camins principals i s'esgoten en si mateixes sense connexió recíproca.
  
Els serveis urbanístics són insuficients i de distinta implantació que va des d'un 12% el sanejament fins a un 81% el subministrament d'energia elèctrica.
  
4. En els documents de la revisió del Pla General d'Ordenació Urbana aprovats l'1 de març de 2000, es disposa que correspondrà a un Pla Especial ordenar la Marjaleria, en què es fitarà la zona i es distingiran els diferents graus d'utilització del sòl.
  
5. Per l'Oficina del Pla General s'ha elaborat el Pla Especial de la Marjaleria, a fi de donar resposta a la problemàtica urbanística existent, per tot això i, tenint en compte que:
  
I. L'objecte del Pla Especial és ordenar urbanísticament la zona denominada Marjaleria, classificant el sòl de manera d'acord amb la realitat existent, mantenint l'estructura parcel·lària, de camins públics i tipologia edificatòria actuals.
  
II. Els principals fins que persegueix el Pla Especial es concreten a preservar la fisonomia del territori, facilitar la legalització de construccions que reunisquen els serveis bàsics, protegir els elements i àrees de singular valor paisatgístic o natural, proposar actuacions específiques per a implantar equipaments així com proposar mesures per a previndre el risc d'avingudes i establir una regulació de condicions estètiques de l'edificació.
  
III. L'article 12 de la Llei Reguladora de l'Activitat Urbanística en relació amb l'article 86 del Reglament de Planejament de la Comunitat Valenciana, estableixen que els Plans Especials podran formular-se com a complement, desenvolupament, millora o modificació del Pla General, entre l'objecte dels quals destaca la conservació i preservació del medi natural, protecció i integració d'infraestructures, reserva d'usos. Atés que l'ordenació de la Marjaleria requereix, entre altres, actuacions que en desenvolupament i complement del Pla General preserven el medi natural, integren infraestructures i ordenen distints usos, resulta adequada l'elaboració d'un Pla Especial.
  
IV. El Pla elaborat consta de memòries informativa i justificativa, annexos, normativa, fitxes de gestió, plans i estudi d'impacte ambiental, per la qual cosa s'entén formalment complet atenent als documents exigits per l'article 27 de la Llei Reguladora de l'Activitat Urbanística en relació amb l'article 91 del Reglament de Planejament de la Comunitat Valenciana.
  
V. Els articles 38, 39 i 57 de la Llei Reguladora de l'Activitat Urbanística estableixen la tramesa dels Plans Especials i l'efecte suspensiu de les llicències i Programes amb la seua exposició al públic, procedint en aquest moment exposar al públic el projecte de Pla Especial de la Marjaleria així com suspendre l'atorgament de llicències i acords de programació.
  
Per tot això vistos els preceptes mencionats i els informes del cap de l'Oficina del Pla General i de la cap de la Secció de Coordinació i Gestió Administrativa d'Urbanisme, a proposta de la Comissió Informativa d'Urbanisme i Obres, s'acorda:
  
1. Exposar al públic pel termini d'un mes a efectes d'al·legacions el projecte de Pla Especial de la Marjaleria.
  
2. Suspendre l'atorgament de llicències i acords de programació en l'àmbit afectat per dit Pla Especial?.
  
S'adverteix el públic en general que els documents del Pla Especial estaran exposats a la Tinença d'Alcaldia del Grau de Castelló (Passeig Bonavista núm. 28) en hores d'oficina (de 9 a 14 hores) de dilluns a divendres, pel termini d'un mes a partir de la publicació del present anunci en el Diari Oficial de la Generalitat Valenciana.